**עמנואל גריי "אמי" רוסום** (באנגלית: **Emmanuelle Grey "Emmy" Rossum**; נולדה ב-12 בספטמבר 1986) היא שחקנית קולנוע וטלוויזיה וזמרת-יוצרת יהודייה-אמריקאית. היא ידועה בעיקר בזכות תפקידה בסרטו של רולנד אמריך "היום שאחרי מחר", בסרטו של ג'ואל שומאכר "פנטום האופרה" עליה קיבלה מועמדות לפרס גלובוס הזהב ומהסרט הלייב אקשן "דרגון בול: אבולוציה", ומתפקידה כפיונה גאלגר בסדרה "חסרי בושה".

ביוגרפיה
--------

רוסום נולדה בניו יורק, ניו יורק שבארצות הברית. בת יחידה לאב נוצרי-פרוטסטנטי שעסק בבנקאות, ולאם יהודייה שגידלה אותה לבדה ועסקה בצילום חברות מקצועי. הוריה נפרדו כשאמה הייתה בהריון עמה. רוסום מגדירה עצמה גם כיהודייה, והצהירה שאימה נטעה בה את הערכים והאתיות היהודיים. כשהייתה בת 7 מנהל המקהלה בבית הספר שלה גילה שיש לה הנגנה (אינטונציה) מושלמת, שהובילה למבחן בד באופרה המטרופוליטנית היוקרתית במרכז לינקולן. כאשר שרה "יום הולדת שמח" ב-12 סולמות שונים היא התקבלה על ידי המנהלת הלנה דוריה כחברה במקהלת הילדים של האופרה. במהלך מסלול חניכה של 5 שנים, רוסום שרה במקהלה שליוותה זמרי אופרה גדולים כמו פלאסידו דומינגו ולוצ'יאנו פאבארוטי. עבור 5 דולר ללילה, רוסום שרה ב-5 שפות שונות ב-20 אופרות שונות דוגמת לה בוהם, טורנדוט, מצגת בקרנגי הול של The Damnation of Faust וחלום ליל קיץ. היא הודרכה בין השאר על ידי פרנקו זפירלי באופרה כרמן.

בגיל 12 רוסום החלה להתעניין במשחק, מה שהוביל לכך שהשיגה סוכן ונבחנה באודישנים רבים.

רוסום למדה בבית הספר היוקרתי בית ספר ספנס שבמנהטן, זהו בית ספר פרטי לבנות-בלבד, ממנו נשרה לאחר מספר שנים למען הזדמנויות אחרות. היא קיבלה את תעודת בית הספר התיכון שלה בגיל 15, דרך קורסים מורחבים אונליין שניתן לקבל מהתוכנית לצעירים מחוננים באוניברסיטת סטנפורד. לאחר מכן למדה באוניברסיטת קולומביה שבניו יורק, שם למדה תולדות האמנות, צרפתית ופילוסופיה, והיא בוגרת שנת 2008.

קריירה
------

ב-1997 ערכה רוסום בכורה טלוויזיונית בהופעת אורח בסדרה "חוק וסדר" כאליסון מרטין. בעקבותיו קיבלה תפקיד חוזר באופרת הסבון "As the World Turns" בתור אביגיל ויליאמס המקורית בשנת 1999. בהמשך הופיעה בעוד מספר תפקידים קטנים ב-2 סרטים ומיני-סדרות. רוסום הועמדה לפרס האמן הצעיר ב-1999 עבור משחקה בסרט הטלוויזיה "גאון". בעקבות מועמדות זו קיבלה את התפקיד של אודרי הפבורן הצעירה בסרט הטלוויזיה The Audrey Hepburn Story של רשת ABC בשנת 2000.

בשנת 2000 ערכה רוסום הופעת בכורה קולנועית, בסרט "תופס השירים" (Songcatcher) בו היא שיחקה את היתומה האפאלצ'יאנית דלאדיס סלוקומב. הסרט, שהוקרן לראשונה בפסטיבל הסרטים סאנדנס, זכה בפרס מיוחד מטעם חבר השופטים על הופעה יוצאת מן הכלל של אנסמבל השחקנים. על הופעתה הייתה רוסום מועמדת לפרס הרוח העצמאית עבור הופעת הבכורה הטובה ביותר. בנוסף, שרה רוסום דואט עם דולי פרטון בפסקול הסרט.

בסרט נולה (2003) שיחקה רוסום את הדמות הראשית, כותבת שירים שאפתנית בשם נולה. בסרט הגדול הראשון שלה, "מיסטיק ריבר" של הבמאי קלינט איסטווד, רוסום כיכבה כקייטי מרקום, בתם מרת-הגורל של בעל עסק קטן בשם ג'ימי מרקום שגולם על ידי שון פן. בתור קייטי, המבקרים שיבחו את רוסום ואמרו שהיא "הקרינה הילה של תמימות, שגרמה למותה הטרגי של דמותה להיות נזכר ושובר לב." ב-2004 כיכבה בסרט האסונות "היום שאחרי מחר", לצד ג'ייק ג'ינלהול ודניס קווייד.

רוסום, 2011
### פנטום האופרה

אחרי צילומי הסרט "היום שאחרי מחר" חזרה רוסום לניו יורק, שם נבחנה, באיפור ותלבושת מלאים, לתפקיד הנחשק של כריסטין דאה בגרסה הקולנועית למחזמר המצליח של אנדרו לויד ובר, "פנטום האופרה" שיצא לאקרנים ב-2004. רוסום הייתה האחרונה להיבחן וכמעט החמיצה את הבחינה בגלל מחויבות משפחתית. רוסום, שהייתה אז בת 16, נבחנה אישית בפני ובר בביתו בניו יורק, והופתעה לשמוע שהועדפה על פני שחקניות ותיקות וידועות יותר. יופיה השברירי, קולה העדין וכישורי המשחק שלה הוכיחו את יכולתה לשחק את זמרת האופרה הצעירה שנהפכה למושא אהבתם של הפנטום (בגילומו של ג'רארד באטלר) וראול הוויקונט דה שאני (בגילומו של זמר ברודוויי פטריק וילסון). על תפקידה ככריסטין הייתה מועמדת לפרס גלובוס הזהב בקטגוריית "שחקנית הקומדיה/מחזמר הטובה ביותר", אך לא זכתה בו.

כדי להתכונן לתפקיד כריסטין דאה, רקדנית בלט שהפכה לזמרת אופרה מצליחה, לקחה רוסום שיעורי בלט במשך מספר חודשים ולקחה שיעורי פיתוח קול מאחר שלא שרה מאז שעזבה את מקהלת האופרה המטרופוליטנית. בגישתה למשחק, רוסום טוענת שהיא שואבת הרבה מניסיונה האישי וחוויות שחוותה. על כן היא ביקרה באתרים שונים בפריז כדי להעלות "זכרונות עבר" שיעניקו להופעתה איכות רגשית מציאותית; היא עמדה על הגג של האופרה גרנייה, שם כריסטין וראול שרים "All I Ask of You"; היא ביקרה באגם התת-קרקעי שמתחת לאופרה; היא למדה את ציורי הבלרינות של אדגר דגה במוזיאון דורסיי כדי להטמיע את תנוחת הרקדניות; היא אף נכחה בסיאנס ב"אגודה הרוחנית של בריטניה הגדולה", שם מדיום סיפרה לה על סבתה המנוחה. יתרה מכך, רוסום, שלא ראתה את הגרסה הבימתית של המחזמר לפני צילומי הסרט, קיבלה הוראה מובר והבמאי ג'ואל שומאכר לא לצפות בו עד אחרי צילומי הסרט, כדי שתוכל להעניק פרשנות אישית ולא מושפעת לדמות.

הסרט התקבל בביקורות מעורבות, אך הייתה הסכמה רחבה שהסרט היה ספקטקולרי אך חסר עומק רגשי משכנע ותחושות משכנעות של רומנטיות או סכנה, ושהשחקנים לא היו מתאימים קולית לתפקידים המורכבים שנדרשו לשיר בסרט חשוב זה. בקופות בארצות הברית, הסרט לא כיסה את הוצאותיו שעמדו על 60–70 מיליון דולר, אך ההכנסות בקופות ברחבי עולם כיסו זאת סך ההכנסות מהסרט הסתכמו ב-154 מיליון דולר. מבקרים וצופים רבים הסכימו שקולה של רוסום לא היה מספיק בשל בשביל התפקיד של כריסטין שהלחין ובר (מספר שורות בסרט היא מדברת ולא שרה אותן) ושהיא לא סופרן ברמה של שרה ברייטמן ורבקה קיין שגילמו את כריסטין במחזמר הבימתי. למרות זאת, רוסום זכתה לשבחים על יופייה התמים ועל הקסם שהעניקה לדמות, הן בקרב המבקרים והן בקרב הציבור הרחב.

### אחרי פנטום האופרה

ב-2006 הופיעה רוסום בסרט האסונות "פוסידון" בבימויו של וולפגנג פיטרסן, בתפקיד ג'ניפר רמזי, בתו של קורט ראסל. הסרט התקבל בביקורות מעורבות והיה כישלון קופתי בארצות הברית. רוסום הביעה רצון לבחור סרטים קטנים ואינטימיים יותר כמיזמים עתידיים בהם תשתתף.

רוסום הופיעה כיוליה במחזה רומיאו ויוליה של שייקספיר בפסטיבל התיאטרון של ויליאמסטאון ב-2006.

בשנים 2019–2011 רוסום שיחקה בתפקיד ראשי בסדרה "חסרי בושה" ברשת שואוטיים, בה גילמה את פיונה גאלגר במשך תשע עונותיה הראשונות.

ב-2013, היא שיחקה בסרט "יצורים יפהפיים", עיבוד קולנועי לספר מאת מרגרט סטוהל וקאמי גרסיה באותו שם. היא גילמה את רידלי, נערה מלחשת, בת דודתה של לינה, הדמות הראשית בסיפור הרומנטי-גותי.

### בימוי

בשנים 2017–2018 רוסום ביימה פרק בעונתה השביעית ופרק בעונתה השמינית בסדרה "חסרי בושה" ברשת Showtime, בה היא גם כיכבה במשך תשע עונות עד 2019.

ב-2017 ביימה פרק מעונתה השנייה של הסדרה "ממלכת החיות" ברשת TNT.

ב-2019 ביימה את הפרק השישי בסדרה האנתולוגית "אהבה מודרנית" של פריים וידאו.

### מוזיקה

אחרי תפקידה ב"פנטום האופרה", קיבלה רוסום מספר הצעות להקליט אלבומים של מוזיקה קלאסית אך היא סירבה מכיוון שרצתה להקליט אלבום של מוזיקה עכשווית. על המוזיקה שלה היא אומרת: "זו מוזיקת פופ, אך לא פופ מסטיק של בריטני ספירס. אני רוצה שתהייה לזה הרגשה של דייוויד גריי או אני לנוקס. אני מבלה עד 12 שעות ביום באולפן ההקלטות." היא מציינת זמרות כגון דולי פרטון, מדונה, שר וברברה סטרייסנד כמקור השפעה. האלבום שהוציאה נקרא "Inside Out" ומספר קטעי שירים מתוך האלבום זמינים באתר שלה ב-MySpace. היא אמרה ששיריה יגיעו ל-iTunes ב-26 ביוני 2007. רוסום אמרה ש"קיבלתי השראה ליצור את האלבום הזה כי אני כה מתוסכלת מלהאזין לרדיו בימים אלה. יש כה מעט כנות רגשית." שיריה משקפים את עולמה הפנימי, לעיתים קרבות על מערכות יחסים" ועל "להיפגע, לרצות את בן הזוג האחר בחזרה, לא לרצות להיות הראשון לחזור".

ב-2007 רוסום שחררה שלושה שירי חג מולד במיני-אלבום "Carol of the Bells".

חיים אישיים
-----------

רוסום ובעלה סאם אסמאעיל בפסטיבל הסרטים בטורונטו, 2018
בשנים 2008–2010 הייתה נשואה למפיק המוזיקלי האמריקאי־יהודי ג'סטין סיגל. מאז 2013 היא בזוגיות עם הבמאי והתסריטאי האמריקאי-מוסלמי, סאם אסמאעיל(אנ'). באוגוסט 2015 הם התארסו, ובמאי 2017 הם נישאו בבית כנסת רפורמי.

רוסום סובלת מצליאק, מחלה אוטואימונית שנובעת מרגישות למאכלים המכילים גלוטן ובפרט אלה העשויים מחיטה. בנוסף, בילדותה אובחנת כסובלת מהפרעת קשב, וריכוז והיפראקטיביות (ADHD) והיא מטופלת באמצעות ריטלין.

לאחרונה, בעקבות עמיתה לסרט "פוסידון", השחקן ג'וש לוקאס, היא נהפכה לשגרירה של ארגון YouthAIDS הנלחם באיידס בקרב צעירים, ולמען מודעות למחלה. רוסום אקטיביסטית במספר ארגונים נוספים: למען נישואי להט"בים, למען מאבק בסרטן השד, למען הסביבה ולמען החיות.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2000 | לוכדת השירים | דילדיס |  |
| *It Had to Be You* | ילדה צעירה |  |
| 2001 | רפסודיה אמריקאית | שיילה (בגיל 15) |  |
| המעגל נסגר | ניקי טרנט / ג'ני תומאס |  |
| 2002 | *Passionada* | ויקי אמונט |  |
| 2003 | נולה | נולה |  |
| מיסטיק ריבר | קייטי מארקאם |  |
| 2004 | היום שאחרי מחר | לורה צ'פמן |  |
| פנטום האופרה | כריסטין דאיי |  |
| 2006 | פוסידון | ג'ניפר ראמזי |  |
| 2009 | דרגון בול: אבולוציה | בולמה |  |
| להעז | אלכסה ווקר |  |
| 2011 | *Inside* | כריסטינה פראסו |  |
| 2013 | יצורים יפהפיים | רידלי דוקיין |  |
| 2014 | לפני שאעלם | מגי |  |
| *Comet* | קימברלי | גם מפיקה בפועל |
| כמו שאת | בק |  |
| 2018 | מחווה טיפשית וחסרת טעם | קתרין ווקר |  |
| 2019 | מרדף קר | קים דאש |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1997 | חוק וסדר | אליסון מרטין | פרק: "Ritual" |
| 1998 | גרייס וגלוריה | לואני | סרט טלוויזיה של CBS |
| כשהעולם מסתובב | אביגיל ויליאמס | פרק: "#1.10649" |
| רצון משלהם | שרה הצעירה | מיני-סדרה |
| *Only Love* | לילי | סרט טלוויזיה של CBS |
| 1999 | מרחרחים | קרוליין בילס | 2 פרקים |
| גאון | קלייר אדיסון | סרט טלוויזיה של ערוץ דיסני |
| 2000 | סיפורה של אודרי הפבורן | אודרי הפבורן הצעירה | סרט טלוויזיה של ABC |
| 2001 | הפרקליטים | אליסון אליסון | 2 פרקים |
| 2019-2011 | חסרי בושה | פיונה גאלגר | תפקיד ראשי; (9 עונות); 110 פרקים
גם במאית שני פרקים |
| 2017 | ממלכת החיות | 

---

 | במאית הפרק: "Broken Boards" |
| 2019 | מר רובוט | קרול סינגר | פרק: "401 Unauthorized"; ללא קרדיט |
| אהבה מודרנית | 

---

 | במאית הפרק: "So He Looked Like Dad. It Was Just Dinner, Right?" |
| 2022 | אנג'לין | אנג'לין | מיני-סדרה; גם מפיקה בפועל |
| 2023 | החדר הצפוף | סנדי סאליבן | תפקיד ראשי; 10 פרקים |

דיסקוגרפיה
----------

### אלבומים

| Inside Out |
| --- |
| הגיע למקום 199 במצעד בילבורד 200 |
| 

|  |  |  |  |  |
| --- | --- | --- | --- | --- |
| **יצא לאור** | **סוגה** | **אורך** | **חברת תקליטים** | **מפיקים** |
| 23 באוקטובר 2007 | מוזיקת העידן החדש, דרים פופ | 48:21 | גפן רקורדס | סטיוארט ברולי |

 |
| 

| שירים |
| --- |
| 

| מס' | שם | משך |
| --- | --- | --- |
| 1. | Slow Me Down | 2:34 |
| 2. | Inside Out | 3:23 |
| 3. | Stay | 3:14 |
| 4. | Falling | 4:03 |
| 5. | The Great Divide | 6:53 |
| 6. | Lullaby | 4:54 |
| 7. | Don't Stop Now | 5:44 |
| 8. | High | 3:59 |
| 9. | A Million Pieces | 4:53 |
| 10. | Rainy Days and Mondays | 3:42 |
| 11. | Anymore | 4:49 |
| 12. | Been Too Long | 3:46 |

 |

 |

| Sentimental Journey |
| --- |
|  |
| 

|  |  |  |  |  |
| --- | --- | --- | --- | --- |
| **יצא לאור** | **סוגה** | **אורך** | **חברת תקליטים** | **מפיקים** |
| 29 בינואר 2013 | מוזיקה ווקאלית, פופ | 42:37 | וורנר ברוס רקורדס | סטיוארט ברולי |

 |
| 

| שירים |
| --- |
| 

| מס' | שם | משך |
| --- | --- | --- |
| 1. | Sentimental Journey | 3:51 |
| 2. | The Object of My Affection | 3:26 |
| 3. | I'm Looking Over a Four Leaf Clover | 2:19 |
| 4. | (These Foolish Things (Remind Me of You | 4:09 |
| 5. | I'll Be With You in Apple Blossom Time | 3:24 |
| 6. | Summer Wind | 3:13 |
| 7. | Many Tears Ago | 2:16 |
| 8. | All I Do Is Dream of You | 3:16 |
| 9. | Nobody Knows You When You're Down And Out | 3:18 |
| 10. |  (Autumn Leaves (Les Feuilles Mortes | 4:20 |
| 11. | Things | 3:04 |
| 12. | Pretty Paper | 3:43 |
| 13. | Keep Young And Beautiful | 1:28 |

 |

 |

### מיני אלבומים

| Carol of the Bells |
| --- |
|  |
| 

|  |  |  |
| --- | --- | --- |
| **יצא לאור** | **אורך** | **חברת תקליטים** |
| 27 בנובמבר 2007 | 9:45 | גפן רקורדס |

 |
| 

| שירים |
| --- |
| 

| מס' | שם | משך |
| --- | --- | --- |
| 1. | Carol of the Bells | 2:40 |
| 2. | O Holy Night | 3:29 |
| 3. | Have Yourself a Merry Little Christmas | 3:36 |

 |

 |

קישורים חיצוניים
----------------

ויקישיתוף מדיה וקבצים בנושא **אמי רוסום** בוויקישיתוף
* אתר האינטרנט הרשמי של אמי רוסום
* אתר מעריצים של אמי רוסום (עם גלריית מולטימדיה)
* ראיון וידאו (אורכב 18.02.2020 בארכיון Wayback Machine), וואלה!
* אמי רוסום, ברשת החברתית פייסבוק

* אמי רוסום, ברשת החברתית אקס (טוויטר)

* אמי רוסום, ברשת החברתית אינסטגרם

* אמי רוסום, סרטונים בערוץ היוטיוב

* אמי רוסום, במסד הנתונים הקולנועיים IMDb (באנגלית)

* אמי רוסום, באתר AllMovie (באנגלית)

* אמי רוסום, באתר Rotten Tomatoes (באנגלית)

* אמי רוסום, באתר Box Office Mojo (באנגלית)

* אמי רוסום, במסד הנתונים הקולנועיים KinoPoisk (ברוסית)

* אמי רוסום, באתר ספוטיפיי

* אמי רוסום, באתר AllMusic (באנגלית)

* אמי רוסום, באתר MusicBrainz (באנגלית)

* אמי רוסום, באתר דיזר

* אמי רוסום, באתר Yandex.Music (ברוסית)

* אמי רוסום, באתר Discogs (באנגלית)

* אמי רוסום, באתר בילבורד (באנגלית)

הערות שוליים
------------

1. 1 2 3 4  Joffe, Jessica. "Emmy Rossum: Hollywood’s newest It Girl." Glamour: September 2006. p 326-7, 392
2. ↑  Children's Chorus, באתר The Metropolitan Opera
3. ↑  BIOGRAPHY
4. 1 2  ביוגרפיה של אמי רוסום, באתר CelebrityWonder (באנגלית)
5. ↑  Nate Bloom,‏ Celebrity Jews, באתר jweekly.com,‏ 11 ביוני 2004
6. ↑  Wilson Morales,‏ Andrew Lloyd Webber's The Phantom Of The Opera: An Interview with Emmy Rossum, באתר blackfilm.com, דצמבר 2004
7. ↑  Robert Simonson,‏ Austin Lysy and Emmy Rossum Are Romeo and Juliet at Williamstown, Aug. 2-13, באתר Playbill.com,‏ 2 באוגוסט 2006
8. ↑
9. 1 2  אתר Celiac.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007444592505171
* BIBSYS: 4088936
* BNE: XX1737064
* BnF: cb150361842 (data)
* CANTIC: a11003996
* CiNii: DA15803122
* GND: 1024540413
* ISNI: 0000 0001 0950 5636
* LCCN: no2001056876
* MusicBrainz: bc598b29-d213-4c1b-8157-0fd8b1b0d534
* NKC: pna2011621609
* NLK: KAC2020P0241
* NTA: 390025550
* SNAC: w6ps1fb6
* SUDOC: 160772885
* VIAF: 5211577
* WorldCat: lccn-no2001056876

 |